**ประเทศฟิลิปปินส์**

**ฟิลิปปินส์ (อังกฤษ: Philippines; ฟิลิปปินส์: Pilipinas)** หรือชื่อทางการว่า สาธารณรัฐฟิลิปปินส์ (อังกฤษ: Republic of the Philippines; ฟิลิปปินส์: Republika ng Pilipinas) เป็นประเทศเอกราชที่เป็นหมู่เกาะในภูมิภาคเอเชียตะวันออกเฉียงใต้ ตั้งอยู่ในมหาสมุทรแปซิฟิกตะวันตก ประกอบด้วยเกาะ 7,641 เกาะ ซึ่งจัดอยู่ในเขตภูมิศาสตร์ใหญ่ 3 เขตจากเหนือจรดใต้ ได้แก่ ลูซอน วิซายัส และมินดาเนา เมืองหลวงของประเทศคือมะนิลา

**ประวัติการก่อตั้งประเทศฟิลิปปินส์**

ประเทศฟิลิปปินส์ (Philippines) มีประวัติศาสตร์ยาวนานมาตั้งแต่ยุคก่อนประวัติศาสตร์นักมนุษยวิทยามีหลักฐานว่า มนุษย์โบราณ homo sapiens ได้มีขึ้นในบริเวณ Palawanมานานอย่างน้อย 50,000 ปี และคนเหล่านี้เรียกว่า Tabon Man หลายพันปีต่อมา ได้มีการเคลื่อนย้ายคนที่มีเชื้อสายลูกประสมออสเตรเลียชาวเกาะ (Austronesian) ซึ่งเป็นบรรพบุรุษของชาวฟิลิปปินส์ส่วนใหญ่ในปัจจุบัน นอกจากนี้คือคนที่อพยพมาจากประเทศเพื่อนบ้านอย่างอินโดนีเซีย (Indonesia) และผ่านทางจีนตอนใต้ ไต้หวัน และพ่อค้าชนกลุ่มน้อยของจีน ซึ่งได้มาถึงจีนในราวๆคริสตศตวรรษที่ 8

การเดินทางมาของนักสำรวจชาวปอร์ตุเกส ชื่อ เฟอร์ดินาน แมเกลแลน (Ferdinand Magellan) ซึ่งได้ไปรับทำงานสำรวจให้กับสเปน ในช่วงปี ค.ศ. 1521 นับเป็นครั้งแรกที่ชาวตะวันตกได้เข้ามารู้จักหมู่เกาะฟิลิปปินส์ หลังจากที่พยายามเปลี่ยนคนพื้นเมืองไปนับถือศาสนาคริสต์ได้ทำให้เกิดขัดแย้งกับหัวหน้าเผ่าพื้นเมืองคนหนึ่งชื่อ Lapu-lapu ในการสู้รบนั้นกลุ่มนักเดินทางสำรวจ พ่ายแพ้ และ Magellan ถูกฆ่าตาย แต่มีเรือของเขาสามารถกลับไปยังสเปนได้ ในวันที่ 27 เมษายน ค.ศ. 1565 ได้มีการจัดตั้งชุมชนสเปนแรกในหมู่เกาะนี้ การเดินทางมาของนักบวชคริสตศาสนาในนิกายต่างๆ ได้แก่ Augustinians และ Franciscans,ตามมาด้วยพวก Jesuits, Dominicans, และ Recollects นักบวชเหล่านี้มาพร้อมกองทหารไปยังเกาะต่างๆ เพื่อค้นหาชาวพื้นเมืองและหมู่บ้านต่างๆ หลังจากนั้นไม่นานพวกสเปนก็จัดตั้งโบสถ์และค่ายทหาร และแสวงหาทรัพยากรมีค่า เช่น ทองคำ และเครื่องเทศ นิกายโรมันแคธอลิกได้กลายเป็นศาสนากระแสหลักของฟิลิปปินส์

ในระหว่างนั้นได้มีการต่อสู้เกิดขึ้นระหว่างพวกชนเผ่าชาวที่สูงของ Luzon และชนเผ่าบริเวณชายฝั่ง พวกมุสลิมได้ต่อต้านการมาของชาวยุโรปอย่างเหนี่ยวแน่นในเกาะแถบมินดาเนา (Mindanao) ในช่วงนี้พวกสเปนต้องคอยต่อสู้กับโจรสลัดชาวจีน กองกำลังของญี่ปุ่น ปอร์ตุเกส ดัช และอังกฤษ

**แผนที่ตั้งประเทศฟิลิปส์**



**ภาพที่ 1** แสดงภาพแผนที่ตั้งประเทศฟิลิปปินส์


**ที่มา : https://th.wikipedia.org/wiki/:Philippines**

ฟิลิปปินส์มีอาณาเขตติดต่อกับทะเลจีนใต้ทางทิศตะวันตก ทะเลฟิลิปปินส์ทางทิศตะวันออก และทะเลเซเลบีสทางทิศตะวันตกเฉียงใต้ โดยมีพรมแดนทางทะเลร่วมกับไต้หวันทางทิศเหนือ ปาเลาทางทิศตะวันออก มาเลเซียและอินโดนีเซียทางทิศใต้ และเวียดนามทางทิศตะวันตก

ฟิลิปปินส์ตั้งอยู่ในแถบวงแหวนแห่งไฟและใกล้กับเส้นศูนย์สูตร ทำให้มีแนวโน้มสูงที่จะประสบภัยจากแผ่นดินไหวและไต้ฝุ่น แต่ก็ทำให้มีทั้งทรัพยากรธรรมชาติที่อุดมสมบูรณ์และความหลากหลายทางชีวภาพอย่างยิ่งเช่นกัน ฟิลิปปินส์มีเนื้อที่ประมาณ 300,000 ตารางกิโลเมตร (115,831 ตารางไมล์) นอกจากนี้ ณ ปี พ.ศ. 2556 ยังมีชาวฟิลิปปินส์อีกประมาณ 10 ล้านคนอาศัยอยู่ในต่างประเทศ รวมแล้วถือเป็นกลุ่มคนพลัดถิ่นที่ใหญ่ที่สุดกลุ่มหนึ่งของโลก ความหลากหลายทางชาติพันธุ์และวัฒนธรรมปรากฏให้เห็นตลอดทั้งหมู่เกาะ ในยุคก่อนประวัติศาสตร์ มนุษย์กลุ่มแรกที่เข้ามาตั้งรกรากในหมู่เกาะแห่งนี้คือกลุ่มชนนิกรีโต ตามมาด้วยกลุ่มชนออสโตรนีเซียนที่อพยพเข้ามาอย่างต่อเนื่อง มีการติดต่อแลกเปลี่ยนกับชาวจีน มลายู อินเดีย และอาหรับ จากนั้นก็เกิดนครรัฐทางทะเลขึ้นมาหลายแห่งภายใต้การปกครองของดาตู ลากัน ราชา หรือสุลต่าน

**ภูมิประเทศ**

เป็นหมู่เกาะของเทือกเขาหินใหม่ พื้นที่ทุกเกาะมีภูเขาเป็นแกนกลาง มีที่ราบอยู่น้อย เป็นที่ราบแคบ ๆ ที่ราบสำคัญ คือ ที่ราบตอนกลางของเกาะลูซอน เรียกว่า ที่ราบมะนิลา เป็นที่ราบที่ใหญ่ที่สุด



**ภาพที่ 2** แสดงภาพภูมิศาสตร์ประเทศฟิปปินส์

**https://th.wikipedia.org/wiki**

ฟิลิปปินส์เป็นกลุ่มเกาะที่ประกอบด้วยเกาะ 7,641 เกาะ มีเนื้อที่ทั้งหมด (รวมพื้นผิวแหล่งน้ำภายในแผ่นดิน) ประมาณ 300,000 ตารางกิโลเมตร (115,831 ตารางไมล์) ชายฝั่งทะเลยาว 36,289 กิโลเมตร (22,549 ไมล์) ทำให้ฟิลิปปินส์เป็นประเทศที่มีชายฝั่งยาวที่สุดเป็นอันดับที่ 5 ของโลก ฟิลิปปินส์มีที่ตั้งซึ่งกำหนดโดยพิกัดภูมิศาสตร์คือ ระหว่างลองจิจูด 116° 40' ตะวันออก ถึง 126° 34' ตะวันออก กับละติจูด 4° 40' เหนือ ถึง 21° 10' เหนือ มีอาณาเขตจรดทะเลฟิลิปปินส์ทางทิศตะวันออก จรดทะเลจีนใต้ทางทิศตะวันตก และจรดทะเลเซเลบีสทางทิศใต้ เกาะบอร์เนียว ตั้งอยู่ห่างออกไปไม่กี่ร้อยกิโลเมตรทางทิศตะวันตกเฉียงใต้และไต้หวันตั้งอยู่ทางทิศเหนือโดยตรง หมู่เกาะโมลุกกะและเกาะซูลาเวซีตั้งอยู่ทางทิศใต้-ตะวันตกเฉียงใต้ และปาเลาตั้งอยู่ทางทิศตะวันออกของหมู่เกาะ

เกาะต่าง ๆ ซึ่งเต็มไปด้วยภูเขาส่วนใหญ่มีต้นกำเนิดจากภูเขาไฟและถูกปกคลุมด้วยป่าดิบชื้น ภูเขาที่สูงที่สุดคือภูเขาอาโป มีความสูงถึง 2,954 เมตร (9,692 ฟุต) จากระดับน้ำทะเลและตั้งอยู่ที่เกาะมินดาเนา ร่องลึกแกละทีอาในร่องลึกฟิลิปปินส์เป็นจุดที่ลึกที่สุดของประเทศและลึกที่สุดเป็นอันดับที่ 3 ของโลก ร่องลึกดังกล่าวตั้งอยู่ในทะเลฟิลิปปินส์ แม่น้ำที่ยาวที่สุดคือแม่น้ำคากายันในภาคเหนือของเกาะลูซอน อ่าวมะนิลา (ชายฝั่งของอ่าวเป็นที่ตั้งของกรุงมะนิลาเมืองหลวง) เชื่อมต่อกับลากูนาเดบาอี (ทะเลสาบที่ใหญ่ที่สุดในฟิลิปปินส์) ผ่านแม่น้ำปาซิก อ่าวซูบิก อ่าวดาเบา และอ่าวโมโรเป็นอ่าวอื่น ๆ ที่สำคัญ ช่องแคบซันฮัวนีโคแยกเกาะซามาร์และเกาะเลเตออกจากกัน แต่ก็มีสะพานซันฮัวนีโคข้ามเหนือช่องแคบ

เนื่องจากตั้งอยู่บนขอบตะวันตกของวงแหวนไฟแปซิฟิก ฟิลิปปินส์จึงต้องเผชิญกับกิจกรรมแผ่นดินไหวและภูเขาไฟบ่อยครั้ง เนินใต้สมุทรเบ็นนัมในทะเลฟิลิปปิน (ทางทิศตะวันออกของกลุ่มเกาะ) เป็นภูมิภาคใต้สมุทรที่ยังคงเคลื่อนไหวอยู่ในเขตมุดตัวของเปลือกโลก มีการตรวจพบแผ่นดินไหวประมาณ 20 ครั้งต่อวัน แต่การสั่นสะเทือนส่วนใหญ่เบาเกินกว่าที่มนุษย์จะรู้สึกได้ แผ่นดินไหวขนาดใหญ่ครั้งล่าสุดเกิดขึ้นที่เกาะลูซอนเมื่อปี ค.ศ. 1990 ในฟิลิปปินส์มีภูเขาไฟที่มีพลังอยู่หลายลูก เช่น ภูเขาไฟมาโยน ภูเขาปีนาตูโบ ภูเขาไฟตาอัล เป็นต้น การปะทุของภูเขาปีนาตูโบในเดือนมิถุนายน ค.ศ. 1991 ถือเป็นการปะทุที่รุนแรงที่สุดเป็นอันดับที่ 2 ของโลกในคริสต์ศตวรรษที่ 20 มรดกที่สงบเงียบแห่งหนึ่งจากความปั่นป่วนทางธรณีวิทยาคือแม่น้ำใต้ดินปูเวร์โตปรินเซซาซึ่งเป็นถิ่นที่อยู่สำหรับการอนุรักษ์ความหลากหลายทางชีวภาพ นอกจากนี้ แหล่งมรดกโลกแห่งนี้ยังมีระบบนิเวศจากภูเขาสู่ทะเลที่สมบูรณ์และมีป่าไม้ที่สำคัญที่สุดแห่งหนึ่งในเอเชียอีกด้วย

เนื่องจากธรรมชาติของเกาะต่าง ๆ เป็นภูเขาไฟ ฟิลิปปินส์จึงมีทรัพยากรแร่ธาตุอุดมสมบูรณ์ มีผู้ประมาณว่าประเทศนี้มีแหล่งแร่ทองคำใหญ่ที่สุดเป็นอันดับที่ 2 รองจากแอฟริกาใต้ และเป็นแหล่งแร่ทองแดงที่ใหญ่ที่สุดแห่งหนึ่งในโลก นอกจากนี้ยังอุดมไปด้วยนิกเกิล โครไมต์ และสังกะสี การจัดการที่ไม่ดี ความหนาแน่นสูงของประชากร และความตระหนักด้านสิ่งแวดล้อมทำให้ยังไม่มีการนำทรัพยากรส่วนใหญ่ขึ้นมาใช้ พลังงานความร้อนใต้พิภพเป็นผลผลิตจากกิจกรรมภูเขาไฟที่ฟิลิปปินส์สามารถควบคุมจัดการจนได้ผลสำเร็จมากกว่า โดยในปัจจุบัน ประเทศนี้เป็นผู้ผลิตพลังงานความร้อนใต้พิภพที่ใหญ่ที่สุดเป็นอันดับที่ 2 ของโลกรองจากสหรัฐ และพลังงานความร้อนใต้พิภพสามารถตอบสนองความต้องการใช้ไฟฟ้าได้ถึงร้อยละ 18 ของประเทศ



**ภาพที่ 3** ภาพแสดงภูมิลักษณ์ประเทศฟิลลิปส์

**https://th.wikipedia.org/wiki/ประเทศฟิลิปปินส์**

**ขนาดประชากร**

ประมาณการจำนวนประชากรในปี 2550 ประมาณ 91 ล้านคน มาเลย์คริสต์ ร้อยละ 91 มาเลย์มุสลิม ร้อยละ 4 จีน ร้อยละ 1.5 อื่นๆ ร้อยละ 3

**ศาสนา** ฟิลิปปินส์เป็นประเทศที่มีประชากรนับถือศาสนาคริสต์นิกายโรมันคาทอลิก อันดับ 4 ของโลก นิกายโปรเตสแตนต์อันดับ 13 ของโลก ศาสนาอิสลามอันดับที่ 40 ของโลก ศาสนาฮินดูอันดับที่ 7 ของโลก และพระพุทธศาสนาอันดับที่ 17 ของโลก ร้อยละ 92 ของชาวฟิลิปปินส์ทั้งหมดนับถือศาสนาคริสต์ โดยร้อยละ 83 นับถือนิกาย โรมันคาทอลิก และร้อยละ 9 เป็นนิกายโปรเตสแตนต์

**อัตราการเพิ่มของประชากร** ประมาณการปี 2550 อัตราการเพิ่มประชากรร้อยละ 2.0 โดยเมืองที่มีประชากรมากที่สุด 10 อันดับในฟิลิปปินส์ คือ เกซอนซิตี มะนิลา ดาเบา คาลูคัน เซบู ซัมบวงกา ตากึก อันตีโปโล ปาซีก และคากายันเดอโอโร

**ภาษา** ภาษาราชการ คือ ภาษาอังกฤษ และภาษาตากาลอก (ภาษาฟิลิปิโน) มีการใช้ภาษามากกว่า 170 ภาษา โดยส่วนมากเกือบทั้งหมดนั้นเป็นตระกูลภาษาย่อย มาลาโย-โปลินีเขียนตะวันตก ส่วนภาษาต่างประเทศอื่น ๆ ที่ใช้กันมากในประเทศ ฟิลิปปินส์มีทั้งหมด 8 ภาษา ได้แก่ ภาษาสเปน ภาษาจีนฮกเกี้ยน ภาษาจีนแต้จิ๋ว ภาษา อินโดนีเซีย ภาษาซินด์ ภาษาปัญจาบ ภาษาเกาหลี และภาษาอาหรับ

**โครงสร้าง เพศ อายุ และการศึกษา**

|  |  |
| --- | --- |
| **โครงสร้างประชากร** | **สัดส่วน(ร้อยละ)** |
| อายุ 0-14 ปี | 35.15 |
| อายุ 15-64 ปี | 60.60 |
| มากกว่า 65 ปี | 4.52 |
| เพศหญิง | 49.07 |
| เพศชาย | 50.30 |
| การอ่านออกเขียนได้ (Literacy rate) | 96.27 |

**ตารางที่ 1** แสดงโครงสร้าง เพศ อายุ และการศึกษาของประชากรประเทศฟิลิปปินส์

ฟิลิปปินส์มีประชากรในวัยทำงานราว 35.8 ล้านคน ค่ากลางอายุ (median age) ของประชากร ทั้งหมดอยู่ที่ 22.5 ปี ประชากรโดยเฉลี่ยมีอายุขัย 70.2 ปี ประชากรส่วนใหญ่ประกอบ

**อาชีพ**

เกษตรกรรม พืชเศรษฐกิจสำคัญได้แก่ มะพร้าว อ้อย ป่านอบากา และข้าวเจ้าป่าไม้ มีป่าไม้หนาแน่น เป็นรายได้สำคัญ คือ ไม้มะฮอกกานี เหมืองแร่ ฟิลิปปินส์ไม่มีแร่ดีบุก แร่ส่งออกสำคัญ คือ เหล็ก โครไม์ ทองแดง เงิน อุตสาหกรรม ใช้วัตถุดิบในประเทศ เช่น โรงงานเยื่อกระดาษ แปรรูปไม้ ปูนซีเมนต์ ชาวฟิลิปปินส์ จำนวน 5.7 ล้านคน ประกอบธุรกิจส่วนตัวที่บ้าน และจำนวน 1.2 ล้านคนเป็นสตรี และเป็นธุรกิจประเภทขายส่งและขายปลีกเสียส่วนใหญ่ (48.6%) ในภาคการผลิตมีแรงงานนอกระบบจำนวน 139,000 คน และมีสตรีที่อยู่ในภาคการผลิตนี้ถึง 55.3% ผู้ที่ประกอบธุรกิจส่วนตัว มักจะทำร้านค้าขนาดเล็กหรือประกอบธุรกิจค้าขายอื่น ๆ ในขณะที่สตรีที่ทำงานกับครอบครัวมักจะทำงานในไร่นาหรือทำงานด้านเกษตรกรรม ฟิลิปปินส์มีระบบเศรษฐกิจที่คล้ายคลึงกับไทย กล่าวคือเป็นประเทศเกษตรกรรม ประชากร ร้อยละ 60 ประกอบอาชีพเกษตรกร แต่สภาพภูมิประเทศ ที่เป็นหมู่เกาะส่งผลให้พื้นที่เพาะปลูกมีน้อย โดยส่วนใหญ่จะอยู่บริเวณที่ราบต่ำและเนินเขาที่ปรับให้เป็นขั้นบันไดในบริเวณเกาะลูซอน

ประชากรฟิลิปปินส์ส่วนใหญ่นิยมประกอบอาชีพในต่างประเทศ   ฟิลิปปินส์จึงพึ่งพารายได้จากแรงงานฟิลิปปินส์ในต่างประเทศ เพื่อการพัฒนาประเทศเป็นส่วนใหญ่สินค้านำเข้า เช่น อุปกรณ์อิเล็กทรอนิกส์ แร่เชื้อเพลิง เครื่องจักรและอุปกรณ์การคมนาคม เหล็กและเหล็กกล้า สิ่งทอ สินค้าส่งออก เช่น แผงวงจรไฟฟ้า รถยนต์และส่วนประกอบ เม็ดพลาสติก เหล็กกล้า เคมีภัณฑ์ เครื่องจักรกล ผลิตภัณฑ์จากปิโตรเลียม เป็นต้น

|  |  |
| --- | --- |
| **อาชีพ** | **สัดส่วน(ร้อยละ)** |
| เกษตรกร | 36 |
| อุตสาหกรรม | 15 |
| บริการ | 49 |

**ตารางที่ 2** แสดงสัดส่วนอาชีพของประชากรในประเทศฟิลิปปินส์

ประเทศฟิลิปปินส์ เมืองหลวงของประเทศคือมะนิลา เป็นประเทศเอกราชที่เป็นหมู่เกาะในภูมิภาคเอเชียตะวันออกเฉียงใต้ ตั้งอยู่ในมหาสมุทรแปซิฟิกตะวันตก ประกอบด้วยเกาะ 7,641 เกาะและเกาะต่างๆเต็มไปด้วยภูเขาส่วนใหญ่มีต้นกำเนิดจากภูเขาไฟและถูกปกคลุมด้วยป่าดิบชื้น ภูเขาที่สูงที่สุดคือภูเขาอาโป และมีที่ราบสำคัญคือ ที่ราบตอนกลางของเกาะลูซอน เรียกว่า ที่ราบมะนิลา เป็นที่ราบที่ใหญ่ที่สุด ประชากรประเทศฟิลิปปินส์ส่วนใหญ่นับถือศาสนาคริสต์ ภาษาที่ใช้คือภาษาอังกฤษและภาษาตากาลอก (ภาษาฟิลิปิโน) เป็นภาษาราชการ ส่วนภาษาต่างประเทศอื่นๆที่นิยมใช้ได้แก่ ภาษาสเปน ภาษาจีนฮกเกี้ยน ภาษาจีนแต้จิ๋ว ภาษา อินโดนีเซีย ภาษาซินด์ ภาษาปัญจาบ ภาษาเกาหลี และภาษาอาหรับ ประชากรประเทศฟิลิปปินส์นิยมประกอบอาชีพเกษตรกรรม มีพืชเศรษฐกิจสำคัญได้แก่ มะพร้าว อ้อย ป่านอบากา และข้าวเจ้าป่าไม้ มีป่าไม้หนาแน่น เป็นรายได้สำคัญ คือ ไม้มะฮอกกานี เหมืองแร่ ฟิลิปปินส์ไม่มีแร่ดีบุก แร่ส่งออกสำคัญ คือ เหล็ก โครไม์ ทองแดง เงิน แต่สภาพภูมิประเทศโดยส่วนใหญ่จะอยู่บริเวณที่ราบต่ำและเนินเขาฟิลิปปินส์จึงพึ่งพารายได้จากแรงงานฟิลิปปินส์ในต่างประเทศ เพื่อการพัฒนาประเทศเป็นส่วนใหญ่สินค้านำเข้า เช่น อุปกรณ์อิเล็กทรอนิกส์ แร่เชื้อเพลิง เครื่องจักรและอุปกรณ์การคมนาคม เหล็กและเหล็กกล้า สิ่งทอ สินค้าส่งออก เช่น แผงวงจรไฟฟ้า รถยนต์และส่วนประกอบ เม็ดพลาสติก เหล็กกล้า เคมีภัณฑ์ เครื่องจักรกล ผลิตภัณฑ์จากปิโตรเลียม

**ประวัติการปกครอง และการเปลี่ยนแปลงการปกครองในแต่ละสมัย**

ฟิลิปปินส์เป็นประเทศที่มีการปกครองระบอบประชาธิปไตยที่มีความเก่าแก่และต่อเนื่องยาวนานที่สุดในภูมิภาคเอเชียตะวันออกเฉียงใต้ ถึงแม้ว่าจะมีการปกครองแบบอำนาจนิยมภายใต้การปกครองของประธานาธิบดีเฟอร์ดินานด์ อี. มาร์กอส (Ferdinand E.Marcos) โดยเฉพาะตั้งแต่มีการประกาศใช้กฎอัยการศึกในปี 1972 จนถึงปี 1986 ก็ตาม (Hutchcroft, 1988,p. 13; Regilme, 2016, p. 221) แต่หากพิจารณาจากโครงสร้างทางการเมืองการปกครองของฟิลิปปินส์มีโครงสร้างทางการเมืองการปกครองที่เอื้อต่อการใช้อำนาจของประชาชนตามวิถีการปกครองในระบอบประชาธิปไตยค่อนข้างเข้มข้นคือ การปกครองระบอบประชาธิปไตยของฟิลิปปินส์เป็นระบบประธานาธิบดี (presidentialsystem) ตามแบบสหรัฐอเมริกา โดยมีประธานาธิบดีเป็นประมุขของรัฐและเป็นหัวหน้าคณะผู้บริหารประเทศแบ่งการใช้อำนาจอธิปไตยออกเป็น 3 ส่วน ได้แก่ อำนาจบริหาร อำนาจนิติบัญญัติ และอำนาจตุลาการ

มีการกระจายอำนาจไปสู่รัฐบาลท้องถิ่นตั้งแต่ระดับ จังหวัดเมือง เทศบาล โดยหน่วยการปกครองทั้งสองยังประกอบไปด้วย บารังไก (barangay) ซึ่งถือเป็นหน่วยรัฐบาลท้องถิ่นที่มีขนาดเล็กที่สุด ในการเลือกตั้งทั่วไปแต่ละครั้ง ประชาชนจะมีสิทธิเลือกตั้งประธานาธิบดี 1 คน รองประธานาธิบดี 1 คนวุฒิสมาชิก 24 คน สมาชิกสภาผู้แทนราษฎรในเขตของตน 1 คน สมาชิกสภาผู้แทนราษฎรแบบบัญชีรายชื่อ (Party List) 1 กลุ่ม ผู้ว่าการจังหวัด รองผู้ว่าการจังหวัดนายกเทศมนตรี รองนายกเทศมนตรี หัวหน้าบารังไกสมาชิกสภาจังหวัด และสมาชิกสภาเทศบาลในท้องถิ่นของตนเองตำแหน่งละ 1 คน รวมประมาณ 35 ตำแหน่งทั้งนี้ ยังไม่รวมการหยั่งเสียง การทำประชามติ การริเริ่มกฎหมาย หรือการถอดถอนผู้ดำรงตำแหน่งทางการเมืองที่อาจถูกนำขึ้นมาให้ประชาชนออกเสียงในคราวเดียวกันอย่างไรก็ตาม ประชาธิปไตยของฟิลิปปินส์ในอีกด้านหนึ่งได้ปรากฏเรื่องอื้อฉาวจำนวนมาก โดยเฉพาะที่เกี่ยวข้องกับการทุจริตคอร์รัปชัน การซื้อสิทธิขายเสียงการครอบงำของกลุ่มอิทธิพล และการใช้ความรุนแรงในการกำจัดศัตรูฝ่ายตรงข้าม ปัญหาการละเมิดกติกาประชาธิปไตยและความไร้ความสามารถของรัฐบาลในการสร้างความเป็นธรรมทางสังคม-เศรษฐกิจ ตลอดจนการคุ้มครองสิทธิมนุษยชน ทำให้ประชาธิปไตยของฟิลิปปินส์ตั้งแต่ ค.ศ. 1986 เป็นต้นมาถูกนักวิชาการเรียกขานโดยใช้คำคุณศัพท์ที่แตกต่างกันไป เช่น ระบอบประชาธิปไตยแบบกาซีเก้ หรือ “cacique democracy”ระบอบประชาธิปไตยแบบคณาธิปไตย หรือ “oligarchic democracy”ระบอบประชาธิปไตยที่ไม่เข้มข้น หรือ “low intensity democracy” ระบอบประชาธิปไตยของชนชั้นนำ หรือ “elite democracy” และระบอบประชาธิปไตยที่ถูกครอบงำโดยเจ้าพ่อท้องถิ่น (local strongmen) หรือ ระบบเจ้านาย (bossism) เป็นต้น แต่ลักษณะโดยรวมที่สะท้อนออกมาตรงกันคือความเป็น “ระบอบประชาธิปไตยที่บกพร่อง (defective democracy)” คือเป็นระบอบที่แม้จะตั้งมั่นอยู่ได้โดยไม่ถูกโค่นล้มจากพลังอำนาจนอกระบอบประชาธิปไตย แต่อิทธิพลของพลังเหล่านั้นก็มีส่วนทำให้ระบอบประชาธิปไตยของฟิลิปปินส์ไม่มีคุณภาพ

การกลับฟื้นคืนมาของกระบวนการเลือกตั้งและ หลักประกันทางกฎหมายในการเข้าสู่อำนาจทาง การเมืองเป็นส่วนหนึ่งและส่วนสำคัญของคำมั่นสัญญา อันเป็นผลจากการปฏิวัติพลังประชาชนครั้งแรกในปี 1986 โดยหลักการแล้ว กระบวนการเลือกตั้งควรเป็นไป เพื่อส่งเสริมความรู้สึกในการเป็นตัวแทนทางการเมือง ในวงกว้างมากขึ้นของผู้นำที่ได้รับการเลือกตั้งซึ่งจะถูก คาดหวังให้เป็นตัวแทนผลประโยชน์สาธารณะด้านต่างๆ อย่างกว้างขวางที่สุด อย่างไรก็ตาม การเมืองเรื่อง การเลือกตั้งของฟิลิปปินส์ได้รับอิทธิพลจากการชี้นำ และควบคุมแบบที่แทบจะไม่มีอำนาจอื่นใดมาท้าทายได้ ของระบบเครือญาติและเครือข่ายตระกูลการเมือง

ฟิลิปปินส์เป็นประเทศเดียวในเอเชียตะวันออกเฉียงใต้ที่ตกอยู่ภายใต้การปกครองของชาติตะวันตกก่อนที่จะมีโอกาสพัฒนารัฐบาลกลางที่ปกครองดินแดนขนาดใหญ่หรือวัฒนธรรม ที่มีอำนาจเหนือกว่า ในสมัยโบราณ ประชากรของฟิลิปปินส์เป็น กลุ่มคนที่ มีความหลากหลายซึ่งอพยพมาจากแผ่นดินใหญ่ของเอเชียเป็นระลอก และมีการติดต่อกันเพียงเล็กน้อย มีการบันทึกการติดต่อกับพ่อค้าชาวจีนในปี ค.ศ. 982 และอิทธิพลทางวัฒนธรรมบางอย่างจากเอเชียใต้

**1.ก่อนยุคสเปน**

ฟิลิปปินส์ก่อนการมาถึงของชาวสเปนเป็นสังคมที่ประกอบด้วยกลุ่มชนพื้นเมืองหลากหลายกลุ่มที่อพยพมาจากแผ่นดินใหญ่ของเอเชีย แต่ละกลุ่มมีวัฒนธรรมและภาษาเฉพาะของตนเอง การติดต่อกับชาวจีนเริ่มต้นตั้งแต่ปี 982 ซึ่งมีการค้าขายระหว่างกันอย่างแพร่หลาย และได้รับอิทธิพลบางส่วนจากเอเชียใต้ผ่านทางอาณาจักรศรีวิชัยและมัชปาหิต สังคมในช่วงนั้นแบ่งออกเป็นชุมชนที่เรียกว่า "บารังไก" ซึ่งนำโดยดาตู แต่ละบารังไกมีโครงสร้างทางสังคมที่ยืดหยุ่น ภายใต้การปกครองของดาตูมีชั้นวรรณะและหน้าที่แตกต่างกันไป แต่การติดต่อกับอารยธรรมอื่นๆ ในภูมิภาคเอเชียทำให้เกิดการเปลี่ยนแปลงในด้านวัฒนธรรมและเทคโนโลยีบางประการ

**2.ยุคสเปน**

ฟิลิปปินส์ถูกสเปนยึดครองในปี 1565 โดยมีมิเกล โลเปซ เด เลกาซปี เป็นผู้นำชาวสเปนในการสร้างอาณานิคมสเปนในภูมิภาคนี้ ช่วงเวลาการปกครองของสเปนมีผลกระทบอย่างมากต่อฟิลิปปินส์ โดยเฉพาะในด้านศาสนา เศรษฐกิจ และวัฒนธรรม การแผ่ขยายของศาสนาคริสต์นิกายโรมันคาทอลิกเป็นสิ่งสำคัญที่ชาวสเปนนำมาในภูมิภาคนี้ ชาวฟิลิปปินส์ถูกบังคับให้เปลี่ยนมานับถือศาสนาคริสต์ และมีการสร้างโบสถ์และสถานที่ศักดิ์สิทธิ์มากมาย การปกครองของสเปนนำไปสู่การสร้างเมืองและโครงสร้างทางสังคมใหม่ มะนิลาได้กลายเป็นศูนย์กลางการค้าและการปกครองภายใต้กษัตริย์สเปน ระบบการศึกษาและการแพทย์ได้รับการปรับปรุงโดยมิชชันนารีชาวสเปน ฟิลิปปินส์กลายเป็นหนึ่งในศูนย์กลางทางการค้าสำคัญในเอเชียตะวันออกเฉียงใต้

**3.ช่วงเวลาแห่งอิทธิพลของสหรัฐอเมริกา**

หลังสงครามสเปน-อเมริกาในปี 1898 ฟิลิปปินส์ตกอยู่ภายใต้การควบคุมของสหรัฐฯ โดยมีสนธิสัญญาปารีสเป็นตัวกำหนดชะตากรรม ฟิลิปปินส์กลายเป็นอาณานิคมของสหรัฐฯ อย่างเป็นทางการในปี 1899 ช่วงเวลานี้มีการเปลี่ยนแปลงในหลายด้าน ทั้งทางสังคม เศรษฐกิจ และการเมือง

สหรัฐฯ ได้นำระบบการศึกษาแบบอเมริกันเข้ามาใช้ในฟิลิปปินส์ และส่งเสริมการใช้ภาษาอังกฤษเป็นภาษาราชการที่สอง นอกจากนี้ยังมีการพัฒนาโครงสร้างพื้นฐานต่างๆ เช่น ถนน โรงพยาบาล และระบบสาธารณสุข ฟิลิปปินส์เริ่มเปลี่ยนแปลงไปในทางที่ทันสมัยและได้รับอิทธิพลจากวัฒนธรรมตะวันตกมากขึ้น

**4.สาธารณรัฐยุคแรก**

หลังจากได้รับเอกราชในปี 1946 ฟิลิปปินส์ได้จัดตั้งสาธารณรัฐและพยายามสร้างเสถียรภาพทางการเมืองและเศรษฐกิจ ช่วงเวลานี้เป็นช่วงที่ฟิลิปปินส์พยายามฟื้นฟูประเทศหลังสงครามโลกครั้งที่สอง แต่ต้องเผชิญกับความขัดแย้งทางการเมืองภายในประเทศและปัญหาการทุจริต ภายใต้การปกครองของประธานาธิบดีเฟอร์ดินานด์ มาร์กอส ฟิลิปปินส์เข้าสู่ยุคเผด็จการในปี 1972 โดยประกาศกฎอัยการศึก มาร์กอสอยู่ในอำนาจนานกว่า 20 ปี ช่วงเวลานี้เป็นช่วงที่ฟิลิปปินส์เผชิญกับความขัดแย้งและการละเมิดสิทธิมนุษยชนอย่างมาก การประท้วงและการต่อต้านเผด็จการนำไปสู่การโค่นล้มมาร์กอสในปี 1986

**5.ยุคมาร์กอสและช่วงต้นหลังมาร์กอส**

ภายใต้การปกครองของประธานาธิบดีเฟอร์ดินานด์ มาร์กอส ฟิลิปปินส์เข้าสู่ยุคเผด็จการในปี 1972 โดยประกาศกฎอัยการศึก ซึ่งให้เขามีอำนาจเบ็ดเสร็จในการปกครองประเทศ มาร์กอสและครอบครัวได้ควบคุมทรัพย์สินและอำนาจทางการเมืองอย่างกว้างขวาง เศรษฐกิจของประเทศได้รับผลกระทบจากการทุจริตและการบริหารจัดการที่ไม่ดี มาร์กอสยังใช้กำลังในการปราบปรามฝ่ายตรงข้ามทางการเมือง การควบคุมสื่อมวลชน และการละเมิดสิทธิมนุษยชนอย่างรุนแรง ในช่วงต้นหลังมาร์กอส เศรษฐกิจฟิลิปปินส์อยู่ในภาวะย่ำแย่และมีหนี้สินสะสมจำนวนมาก ช่วงเวลานี้ยังเป็นช่วงที่ความไม่พอใจของประชาชนต่อการปกครองของมาร์กอสเริ่มเพิ่มขึ้น ซึ่งนำไปสู่การประท้วงและการรวมตัวของประชาชนเพื่อเรียกร้องการเปลี่ยนแปลงรัฐบาล นอกจากนี้ การสนับสนุนจากนานาชาติในการวิพากษ์วิจารณ์การละเมิดสิทธิมนุษยชนของมาร์กอสก็เป็นปัจจัยสำคัญที่กดดันให้เกิดการเปลี่ยนแปลง

**6.การล่มสลายของมาร์กอสและการกลับมาของรัฐบาลประชาธิปไตย**

การล่มสลายของมาร์กอสเกิดขึ้นในปี 1986 เมื่อประชาชนฟิลิปปินส์ได้รวมพลังกันในการปฏิวัติพลังประชาชน (People Power Revolution) ซึ่งเป็นการเคลื่อนไหวของประชาชนที่ไม่ได้ใช้ความรุนแรงเพื่อต่อต้านรัฐบาลมาร์กอส การปฏิวัติครั้งนี้ได้รับการสนับสนุนจากกลุ่มต่างๆ รวมถึงคริสตจักรคาทอลิก กองทัพบางส่วน และชาวฟิลิปปินส์ทั่วไป การปฏิวัติพลังประชาชนได้นำไปสู่การขับไล่มาร์กอสออกจากตำแหน่งและประเทศ มาร์กอสและครอบครัวต้องลี้ภัยไปยังฮาวาย โคราซอน อากีโน ได้รับการแต่งตั้งเป็นประธานาธิบดีคนแรกของฟิลิปปินส์หลังยุคมาร์กอส การกลับมาของระบอบประชาธิปไตยได้นำมาซึ่งการปฏิรูปหลายประการ การปฏิรูปที่สำคัญรวมถึงการฟื้นฟูระบบการเมือง การปรับปรุงเศรษฐกิจ และการพยายามแก้ไขปัญหาความยากจนและการทุจริต โคราซอน อากีโน ได้สร้างการเปลี่ยนแปลงอย่างมากในระบบการเมืองและสังคมของฟิลิปปินส์ รวมถึงการจัดทำรัฐธรรมนูญฉบับใหม่ในปี 1987 ที่เน้นการส่งเสริมสิทธิมนุษยชนและเสรีภาพของประชาชน การฟื้นฟูเศรษฐกิจเป็นหนึ่งในภารกิจสำคัญของรัฐบาลใหม่ แม้ว่าจะยังคงมีความท้าทายอยู่มากมายก็ตาม การปกครองแบบประชาธิปไตยได้รับการยอมรับจากประชาชนและเป็นพื้นฐานในการพัฒนาประเทศต่อไป

**7.ฟิลิปปินส์ตั้งแต่ประมาณปี 1990**

หลังการโค่นล้มมาร์กอสในปี 1986 ฟิลิปปินส์ได้กลับสู่ระบอบประชาธิปไตย ประธานาธิบดีคนแรกหลังการกลับคืนสู่ประชาธิปไตยคือโคราซอน อากีโน การปกครองแบบประชาธิปไตยได้นำมาซึ่งการพัฒนาเศรษฐกิจและการปรับปรุงสภาพสังคม ฟิลิปปินส์ได้พัฒนาในหลายด้าน แม้ว่าจะยังคงเผชิญกับปัญหาการทุจริตและความขัดแย้งในบางพื้นที่ของประเทศ

ช่วงปี 1990 ฟิลิปปินส์มีการพัฒนาทางเศรษฐกิจอย่างรวดเร็ว โดยเฉพาะในภาคการบริการและการส่งออก แต่อย่างไรก็ตามยังมีปัญหาทางการเมืองและการทุจริตที่ยังคงต้องการการแก้ไข การปฏิรูปทางเศรษฐกิจและการเมืองยังคงเป็นประเด็นสำคัญในการพัฒนาประเทศเพื่อให้สามารถแข่งขันในเวทีโลกได้

นอกจากนี้ ในบางยุคสมัย ประธานาธิบดีฟิลิปปินส์ (เช่น รามอส และอาร์โรโย) มีความสัมพันธ์ใกล้ชิดและสร้างความร่วมมือกับกองทัพ โดยการแต่งตั้งอดีตนายทหารระดับสูงให้เข้ามาดำรงตำแหน่งเป็นที่ปรึกษาหรือมีตำแหน่งบริหารในคณะรัฐมนตรี ภายใต้บริบทของสถาบันการเมืองและความสัมพันธ์ระหว่างกองทัพและรัฐบาลพลเรือนดังที่กล่าวมา ทำให้กองทัพไม่มีแรงจูงใจี่จะเข้ายึดอำนาจเพื่อประโยชน์ของตัวเอง (ยกเว้นความพยายามรัฐประหารในช่วงแรกๆ หลังยุคมาร์กอสสมัยรัฐบาลอากีโนเท่านั้น) ยิ่งไปกว่านั้น โครงสร้าง

ภายในกองทัพที่ไม่เอื้อให้เกิดการการสถาปนาอำนาจนำโดยนายทหารระดับสูงคนใดคนหนึ่ง (หรือกลุ่มใดกลุ่มหนึ่ง) ทำให้นายทหารแต่ละคนมีการสร้างพันธมิตรกับกลุ่มการเมืองแบบกระจัดกระจายไม่ยึดโยงกับกลุ่มใดกลุ่มหนึ่งอย่างแน่นแฟ้น

**ผู้นำประเทศ**

****

**ภาพที่ 4** ประธานาธิบดีแห่งสาธารณรัฐฟิลิปปินส์

**ที่มา : https://en.wikipedia.org/wiki/Bongbong\_Marcos**

**ประวัติของผู้นำ**

เฟอร์ดินานด์ "บองบอง" มาร์กอส จูเนียร์ ปัจจุบันดำรงตำแหน่งเป็นประธานาธิบดีของฟิลิปปินส์ เขาเกิดเมื่อวันที่ 13 กันยายน 1957 ในเมืองบาตัก จังหวัดอีโลกอส นอร์เต ประเทศฟิลิปปินส์ มาร์กอส จูเนียร์ เป็นบุตรชายของเฟอร์ดินานด์ มาร์กอส อดีตประธานาธิบดีของฟิลิปปินส์ (ดำรงตำแหน่งตั้งแต่ปี 1965 ถึง 1986) และอีเมลด้า มาร์กอส อดีตสุภาพสตรีหมายเลขหนึ่งของประเทศ

**การศึกษาและประวัติการทำงาน**

มาร์กอส จูเนียร์ จบการศึกษาระดับมัธยมศึกษาจากโรงเ​รียน​เวสต์ ซัสเซกซ์ ประเทศอังกฤษ และเข้าเรียนที่มหาวิทยาลัยออกซฟอร์ด แต่ไม่ได้จบการศึกษาในระดับปริญญาตรี เขาได้รับประกาศนียบัตรพิเศษในปี 1978 จากนั้นได้เข้าศึกษาที่โรงเรียนธุรกิจวอร์ตันของมหาวิทยาลัยเพนซิลเวเนีย แต่ไม่ได้จบการศึกษาระดับปริญญาโทเช่นกัน

มาร์กอส จูเนียร์ เริ่มต้นอาชีพทางการเมืองในปี 1981 โดยดำรงตำแหน่งรองผู้ว่าราชการจังหวัดอีโลกอส นอร์เต ต่อมาเขาได้รับเลือกเป็นผู้ว่าราชการจังหวัดสองครั้ง นอกจากนี้เขายังดำรงตำแหน่งสมาชิกสภาผู้แทนราษฎรและวุฒิสมาชิกของฟิลิปปินส์ด้วย

**การเลือกตั้งและการดำรงตำแหน่งประธานาธิบดี**

มาร์กอส จูเนียร์ ประกาศลงสมัครรับเลือกตั้งเป็นประธานาธิบดีในปี 2022 และได้รับชัยชนะด้วยคะแนนเสียง 31,629,783 คะแนน ซึ่งเป็นคะแนนเสียงที่สูงที่สุดในประวัติศาสตร์ขอ​งประธานาธิบดีเมื่อวันที่ 30 มิถุนายน 2022 การดำรงตำแหน่งของมาร์กอส จูเนียร์ ได้รับเสียงวิจารณ์จากหลายฝ่าย เนื่องจากประวัติของบิดาที่ถูกมองว่าเป็นผู้เผด็จการและมีการคอร์รัปชัน นอกจากนี้ มาร์กอส จูเนียร์ ยังถูกวิพากษ์วิจารณ์เกี่ยวกับการพยายามลบล้างประวัติศาสตร์ที่เกี่ยวข้องกับการปกครองของบิดา แต่เขาก็ยืนยันว่าจะไม่ทำแคมเปญเชิงลบ​ภาพของประเทศ

**ผลงานและนโยบายที่สำคัญ**

* นโยบายด้านเศรษฐกิจ: มาร์กอส จูเนียร์ มุ่งเน้นไปที่การสร้างความเจริญทางเศรษฐกิจและการพัฒนาสาธารณูปโภคพื้นฐาน เช่น โครงการ Build Better More และโครงการ 4PH Program
* การปฏิรูปที่ดิน: การออกกฎหมาย New Agrarian Emancipation Act เพื่อแก้ไขปัญหาการครอบครองที่ดินและการส่งเสริมเกษตรกร ​การด้านเทคโนโลยี นโยบาย SIM Registration Act เพื่อควบคุมการใช้ซิมการ์ดและป้องกันอาชญากรรมไซเบอร์

**เหตุการณ์สำคัญในประเทศฟิลิปปินส์**

- 25 กรกฏาคม พ.ศ. 2489 ฟิลิปปินส์ได้รับอิสรภาพจากสหรัฐอเมริกา

- 30 ธันวาคม พ.ศ.2508 เฟอร์ดินานด์ มาร์กอส ดำรงตำแหน่งประธานาธิปดีสมัยแรก และประกาศสนับสนุนการทำสงครามในเวียดนาม ของสหรัฐอเมริกา

- 16 สิงหาคม พ.ศ. 2519 เกิดสึนามิครั้งใหญ่ถล่มชายหาดอ่าวโมโรเกาะมินดาเนาคร่าชีวิตผู้คนกว่า 8,000 คน

- 5 พฤศจิกายน พ.ศ. 2534 พายุโซนร้อนเทลมาพัดถล่มเกาะซามา และเกาะเลย์เต

- 15 มิถุนายน พ.ศ. 2534 ภูเขาไฟพินาตูโบระเบิด

- 17 กุมภาพันธ์ พ.ศ. 2549 โคลนถล่มที่เกาะเลย์เต

**เหตุการณ์สำคัญที่เกิดขึ้นในปี 2024**

**การสร้างสถิติโลกกินเนสส์ (Guinness World Records)**

-ในวันที่ 16 มีนาคม 2024 ฟิลิปปินส์สร้างสถิติโลกกินเนสส์ใหม่สำหรับการสร้างรูปลักษณ์ปอดมนุษย์ที่ใหญ่ที่สุด มีผู้เข้าร่วมจำนวน 5,596 คน เพื่อระลึกถึงวันวัณโรคโลก ที่ Quirino Grandstand ในกรุงมะนิลา

**การประกาศสถานที่สำคัญทางวัฒนธรรม**

-เมื่อวันที่ 9 กุมภาพันธ์ San Guillermo De Aquitania ใน Dalaguete, Cebu ได้รับการประกาศเป็นสมบัติทางวัฒนธรรมแห่งชาติ โดยพิพิธภัณฑ์แห่งชาติฟิลิปปินส์

-วันที่ 11 กุมภาพันธ์ 2024 วิทยาลัย St. Scholastica's College, Manila ได้รับการประกาศเป็นทรัพย์สิ​ญที่สำคัญโดยพิพิธภัณฑ์แห่งชาติฟิลิปปินส์



**ภาพที่ 5** ภาพแสดงเหตุการณ์สาธารณรัฐฟิลิปปินส์ได้รับเอกราชจากอเมริกา

**ที่มา : https://hmong.in.th/wiki/Republic\_Day\_%28Philippines%29**

**อ้างอิง**

ประวัติความเป็นมนของประเทศฟิลิปปินส์ / 23 กรกฏาคม 2567 สืบค้นจาก <https://free53531.wordpress.com/>

ประเทศฟิลิปปินส์/23 กรกฎาคม 2567.จากวิกิพีเดีย <https://th.wikipedia.org/wiki/ประเทศฟิลิปปินส์>

ประเทศฟิลิปปินส์ (Philipines) /23 กรกฎาคม 2567.[เว็บบล็อก].สืบค้นจาก <http://www.nan.mcu.ac.th/aec/index.php/aec-group/philippines>

สำนักอาเซียนกรมเจรจาการค้าระหว่างประเทศ กระทรวงพานิชย์(2551)/23 กรกฎาคม 2567.ข้อมูลพื้นฐานสาธารณรัฐฟิลิปปินส์.[เว็บบล็อก].สืบค้นจาก <http://123.242.167.2/lampangceo/AEC/files/PDF/Philippines_Info.pdf>

อาชีพหลักของคนฟิลิปปินส์) /23 กรกฎาคม 2567.[เว็บบล็อก].สืบค้นจาก <https://projecttt563.wordpress.com/อาชีพหลักของประเทศสมาชิกอาเซียน/อาชีพหลักของคนฟิลิปปินส์>

Michael Cullinane, Carolina G/23 กรกฎาคม 2567. Hernandez. Philippines.[เว็บบล็อก].สืบค้นจาก <https://www.britannica.com/place/Philippines/The-19th-century>

วันสาธารณรัฐ(ฟิลิปปินส์)/ 23 กรกฎาคม 2567.จากวิกิพีเดีย <https://hmong.in.th/wiki/Republic_Day_(Philippines)>

2024 in the Philippines/23 กรกฎาคม 2567.จากวิกิพีเดีย <https://en.wikipedia.org/wiki/2024_in_the_Philippines?fbclid=IwZXh0bgNhZW0CMTAAAR3QvHRrYsCoeDUOUeaRFTOf-wtLOS-UeWdaP9IIjemo9doVOGWOb27xAJc_aem_t8p-5xwzrQK8_DwtCBZo2w>

Bongbong Marcos/23 กรกฎาคม 2567.จากวิกิพีเดีย <https://en.wikipedia.org/wiki/Bongbong_Marcos?fbclid=IwZXh0bgNhZW0CMTAAAR0GLgb1i3HMP3f7k-HpSp6sSCLOelu4jM1bXGvs9jBu1JC4SIzxI8ufhB0_aem_1oXSUqUNcYaj_a-c1yz33g>